Diari Oficial de la Generalitat Valenciana


Sumari del DOGV 5689, del 28-01-2008 (2008/493)

RESOLUCIÓ de 2 de novembre de 2007, del conseller de Medi Ambient, Aigua, Urbanisme i Habitatge, sobre la modificació puntual número 56 del Pla general d'Orihuela.
-------------------------------------------------------------------------------------------------------------------------------------------------------------------

### Dades del document

Número de DOGV
:   5689

Data del DOGV
:   28-01-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/493


Data del document
:   02-11-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Orihuela
    * administració local
    * pla d'urbanisme

RESOLUCIÓ de 2 de novembre de 2007, del conseller de Medi Ambient, Aigua, Urbanisme i Habitatge, sobre la modificació puntual número 56 del Pla general d'Orihuela. [2008/493]  
Vista la modificació puntual número 56 del Pla general del municipi d'Orihuela i de conformitat amb els següents,  
Antecedents de fet  
Primer. El Projecte es va sotmetre a informació pública durant un mes mitjançant un acord del Ple de l'Ajuntament del dia 30 de novembre de 2004, amb la publicació d'un anunci en el Diari Oficial de la Comunitat Valenciana número 4919, de data 7 de gener de 2005, i en el diari La Verdad, de 20 de gener de 2005. Després del pertinent període d'exposició pública en què no s'hi van presentar al·legacions, el mateix òrgan el va aprovar provisionalment en data 22 de febrer de 2005.  
Segon. El projecte consta de memòria informativa i justificativa, estudi d'impacte ambiental i estudi d'inundabilidad.  
Tercer. L'objecte de la modificació puntual número 56 és doble:  
a. D'una banda la creació d'un nou sòl dotacional amb una superfície total de 6.528,27 m² per a la posterior execució d'un centre docent, en les condicions que dicte la conselleria de Cultura, Educació i Esport, resultant una superfície neta exempta d'afeccions de 6.030,53 metres quadrats.  
A aquest efecte, la parcel·la que s'ha de reclassificar s'identifica amb la parcel·la cadastral 297, del polígon 38, del cadastre de titularitat municipal i es troba ubicada a 200 metres del nucli urbà de Rincón de Bonanza.  
Amb aquesta finalitat, s'hi adjunta annex normatiu referit a les condicions d'edificabilitat prevista per a l'ús dotacional docent, que es correspon amb l'article 26 de les ordenances del Pla general vigent.  
b. D'altra banda, la desafecció d'una zona considerada en el Pla general de 1990 per a l'execució d'una possible variant de la N-340, atés que el titular d'aquesta contesta a una consulta efectuada per part de l'Ajuntament d'Orihuela en data 8 de novembre de 2004 que «l'ordre d'estudi 39-A-2080 "variant de Rincón de Bonanza" va ser anul·lada l'any 1990 i no hi ha cap pla en aquesta demarcació en el qual s'incloga la construcció de la mencionada variant de la carretera N-340».  
A aquest efecte acompanya un document rectificat que es correspon amb el plànol 1-14 del Pla general.  
Quart. Consten en l'expedient els següents informes d'altres administracions o organismes les competències o béns demanials dels quals resulten afectats per l'actuació proposada:  
- Informe de la Direcció General de Patrimoni Cultural Valencià i Museus de la conselleria de Cultura, Educació i Esports, de data 23 de febrer de 2007, de caràcter favorable a l'efecte de l'article 11 de la Llei 4/1998, del patrimoni cultural valencià.  
- Informe de la Direcció General de Règim Econòmic de la conselleria de Cultura, Educació i Esports, de data 28 de març de 2007, de caràcter favorable.  
- Informe de la Direcció General de Planificació i Ordenació Territorial de la conselleria de Territori i Habitatge, de data 14 de febrer de 2006, favorable a l'estudi d'inundabilidad presentat, on estableix com a condició que conste «en l'acord aprovatori l'obligatorietat d'adoptar les mesures d'adequació de les infraestructures i de les edificacions previstes en l'estudi d'inundabilidad i en el PATRICOVA, i indicar a l'Ajuntament, com a administració competent per a l'aprovació del Projecte i supervisió de les obres d'urbanització, la necessitat de comprovar el correcte dimensionat i execució de les infraestructures de drenatge i els punts d'abocament per a no afectar terceres persones alienes al sector. S'han de reparar els danys que es produïsquen per aquest motiu.  
En el moment que l'actuació afecte el domini públic hidràulic o la zona de neteja ha d'ajustar-se al que disposa la normativa vigent (Text refós de la Llei d'aigües i disposicions que el despleguen), igualment s'ha d'obtenir autorització prèvia per a l'abocament de les aigües pluvials i també si es preveu realitzar captacions d'aigua superficial o subterrània».  
- Informe dels Serveis Territorials de la conselleria d'Agricultura, Pesca i Alimentació, de data 29 de novembre de 2005, de caràcter favorable.  
- Informe de la Unitat de Carreteres d'Alacant, Demarcació de Carreteres de l'Estat a la Comunitat Valenciana del Ministeri de Foment, de data 31 de maig de 2005, de caràcter favorable, amb la condició que han de ser condicionats els accessos a la carretera N-340, segons el que disposa la normativa vigent.  
- Resolució de la directora general de Gestió del Medi Natural, de data 25 de febrer de 2006, per la qual s'emet declaració d'impacte ambiental acceptable als efectes ambientals, sempre que el desenvolupament es verifique conforme a la documentació presentada i a una sèrie de condicionants que aquesta estableix.  
- El representant de l'Oficina del Pla de Carreteres de la conselleria d'Infraestructures i Transports va manifestar en la Comissió Informativa que s'ha d'imposar com a condició de desenvolupament la necessitat obtenir informe favorable d'aquest organisme sobre la connexió amb la carretera N-340.  
Cinqué. La Comissió Territorial d'Urbanisme d'Alacant, en sessió celebrada el dia 11 de maig de 2007, va acordar:  
«Informar favorablement la modificació puntual número 56 del Pla general d'ordenació urbana d'Orihuela, i supeditar la remissió al conseller de Territori i Habitatge fins que s'esmenen les observacions contingudes en les consideracions tecnicojurídiques segona i tercera, i habilitar la directora general d'Ordenació del Territori a l'efecte previst en l'article 41.2 de la Llei reguladora de l'activitat urbanística.»  
Amb data 24 d'octubre de 2007, els Serveis Tècnics de la Comissió Territorial d'Urbanisme han emés l'informe següent:  
«Examinada la documentació aportada per l'Ajuntament d'Orihuela en data 28 de març de 2006 (R.E. número 14.421), en relació amb l'expedient més amunt esmentat, el tècnic que subscriu estima que aquesta s'ajusta al que disposa la Resolució de la Comissió Territorial d'Urbanisme de data 11 de maig de 2007, ja que s'han esmenat les deficiències referides en la Resolució de la Comissió Territorial d'Urbanisme, aportant document de refosa, en triple exemplar i degudament diligenciat, per la qual cosa es considera complida l'esmentada Resolució a l'efecte de remetre l'expedient al conseller de Medi Ambient, Aigua, Urbanisme i Habitatge per a l'aprovació definitiva.»  
Fonaments de dret  
Primer. El procediment seguit per l'Ajuntament és concorde amb el que preveu l'article 38 per remissió de l'article 55 de la Llei reguladora de l'activitat urbanística.  
Segon. La documentació pot considerar-se completa a l'efecte del compliment de l'article 27 de la Llei reguladora de l'activitat urbanística.   
Tercer. Les determinacions contingudes en l'expedient es consideren correctes, des del punt de vista de les exigències de política urbanística i territorial de la Generalitat, tal com s'arreplega en l'article 40 de la Llei reguladora de l'activitat urbanística.   
Quart. La Comissió Territorial d'Urbanisme d'Alacant, a proposta de la directora general d'Ordenació del Territori, és l'òrgan competent per a emetre dictamen sobre l'aprovació de plans generals -i les seues modificacions- de municipis de 50.000 o més habitants, en els quals la competència per a l'aprovació definitiva correspon al conseller de Medi Ambient, Aigua, Urbanisme i Habitatge, de conformitat amb el que disposa la disposició transitòria primera, punt 3, i l'article 54.2.b de la Llei reguladora de l'activitat urbanística, en relació amb els articles 6.e) i 10.a) del Decret 162/2007, de 21 de setembre, del Consell, pel qual s'aprova el Reglament dels òrgans territorials i urbanístics de la Generalitat.  
Vistos els preceptes legals citats, conforme a l'Acord de la Comissió Territorial d'Urbanisme d'Alacant, resolc:  
Aprovar definitivament la modificació puntual número 56 del Pla general d'Orihuela (Alacant).  
Contra aquesta resolució, que esgota la via administrativa, es podrà interposar recurs potestatiu de reposició davant del conseller de Medi Ambient, Aigua, Urbanisme i Habitatge, en el termini d'un mes comptador des de l'endemà de la notificació d'aquesta, d'acord amb el que estableixen els articles 116.1 i 117.1 de la Llei 4/1999, de modificació de la Llei 30/92, de 26 de novembre, de règim jurídic de les administracions públiques i del procediment administratiu comú; o bé, recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos comptadors des de l'endemà a la notificació d'aquesta, de conformitat amb el que disposa l'article 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que puga exercir qualsevol altre recurs que considere oportú.  
València, 2 de novembre de 2007.- El conseller de Medi Ambient, Aigua, Urbanisme i Habitatge: José Ramón García Antón.